سوئدده، داش دؤورونه ایشیق توتاجاق ۸ مین ایللیک کله سوموکلرینین یئر آلدیغی بیر مزار تاپیلدی.
استکهلم اونیورسیته‌سین‌دن بیلدیریبلر کی، سوئدین اوسترگوتلند بؤلگه‌سین‌ده یئرلشن موتالا شهرین‌ده‌کی بیر قازینتی زامانی اورتایا چیخاریلان باش سوموکلرینین، داش دؤورون‌ده‌کی حیات حاقین‌دا اؤنملی کشفلره ایشاره ائتدیگی قید اولوندو.
اونیورسیته بنیه‌سینده فعالیت گؤستره‌ن آرگئولوگ آنا کژلستروم، گؤلون ایچینه قویولموش ۸ مین ایللیک مزاردا ۱۰ یئتیشکین ایله بیر اوشاغین اسکلتینین اولدوغو و بونلاردان ایکی‌سینین باشینا قازیق/آغاچدان چیوی گئچیریلمیش اولدوغونو معین ائتدیکلرینی قید ائتدی.
کژلستروم، بو اینسانلارین تجاووزه معروض قالمیش اولابیله‌جیی احتیمالی اوزرین‌ده دوردوقلارینی قید ائد‌رک،
"قازیقلاردان بیری قیریلمیش، دیگری ساغلام. بو اینسانلار بلکه ده ساواشچی ایدی، بلکه اووچو، بلکه ده کؤله. باشقا بیر قروپون سالدیریسینا معروض قالمیش اولابیلیرلر" دئدی.
گؤلون آلتینا دوزل‌دیلن مزارین اسرارنگیز اولدوغونو ایفاده ائد‌ن کژلستروم،
مزار، بؤیوک داشلاری آغاجدان دیرکلرله مؤحکم گؤلون دیبینه یئرلشدیریب، تخمیناً ۱۲ متره ۱۴ متر اؤلچوده دوز بیر یاپی یاراتمیش. ندن سویون آلتینا بئله بیر مزار یاپیلمیش بیلمیریک. مزار سویون آلتین‌دا اولدوغو اوچون ده قالیقلار گونوموزه قدر قورونموش" دئدی.
